**Verktøy for risikovurdering for arrangementer med 100-500 deltagere**

Gjennomføring av arrangementet skal godkjennes av kommunen.

Hvis man svarer «ja» på spørsmålene 1-4 nedenfor, bør man vurdere om gjennomføring er forsvarlig. Hvis svaret er nei på alle spørsmålene, kan arrangementet gjennomføres uten videre risikovurdering.

Tabell 2 - Verktøy for risikovurdering for arrangementer med 100-500 deltagere

|  |  |  |  |
| --- | --- | --- | --- |
| **Risikofaktor** | **Ja** | **Nei** | **Risikoreduserende tiltak som kan iverksettes** |
| 1. Smittespredning av covid-19 i kommunen |  |  |  |
| 2. Internasjonal deltagelse utenfor Norden |  |  |  |
| 3. Deltagere med samfunnskritiske oppgaver (helsepersonell eller andre) |  |  |  |
| 4. Deltagere i risikogrupper (eldre personer og personer med underliggende kronisk sykdom) |  |  |  |
| 5. Innendørs arrangement |  |  |  |
| 6. Høy tetthet mellom deltagerne |  |  |  |
| 7. Hygienetiltak er ikke tilstrekkelig (håndvask, hånddesinfeksjon) |  |  |  |
| 8. Antall toaletter ikke tilstrekkelig |  |  |  |
| 9. Matserveringstilbud som gir grunnlag for sammenstimling av mennesker |  |  |  |
| 10. Alkoholservering |  |  |  |
| 11. Utilstrekkelig kapasitet på transport |  |  |  |
| 12. Langvarig arrangement |  |  |  |

## Organisering

Hvis man etter risikovurdering bestemmer seg for å gjennomføre arrangementet, bør man lage en gjennomføringsplan som reduserer risiko for smitte.

Følgende generelle tiltak for å redusere smitterisiko bør være på plass:

* God kapasitet for håndhygiene, enten håndvask med såpe og vann eller desinfeksjonssprit. Dette er spesielt viktig ved toalettområder og ved spisesteder
* Informasjon om generelle hygieneråd (for eksempel plakater)
* Forsterket renhold (for eksempel på kjøkken, matserveringsområder og toaletter)

Gjennomføringsplanen bør i tillegg inneholde følgende tiltak/vurderinger:

* Sikre god kommunikasjon med lokale helsemyndigheter
* Sikre tilstrekkelig kapasitet og ressurser for en god gjennomføring
* Gi informasjon på forhånd om at personer med symptomer på luftveisinfeksjon ikke skal komme på arrangementet. Personer som har vært i områder med utbredt spredning de siste 14 dagene skal være i hjemmekarantene (se områder med spredning av covid-19)
* Gi informasjon om symptomer på sykdom, hva deltagere/utøvere/publikum skal gjøre hvis de får symptomer og hvor de skal henvende seg (for eksempel plakater)
* Alle arrangementer bør i samarbeid med lokal helsetjeneste ha en plan for hvordan mistenkt smittede skal håndteres, isoleres og følges opp
* Påvist smitte hos deltagere/utøvere/publikum vil medføre behov for sporing og karantene av nærkontakter
* Vurdere konsekvensene for personer som blir syke eller nærkontakter som er avhengig av fly eller offentlig transport for hjemreise. For disse kan det være behov for isolasjon/karantene på hotell eller lignende. Arrangør må ha en plan for gjennomføring av dette i samråd med lokal helsetjeneste.

11.03.20 Gunn Bredesen, einingsleiar Helse og Familie